钦定古今图书集成/理学汇编/学行典/第254卷 > 胡富
## 钦定古今图书集成/理学汇编/学行典/第254卷 > 胡富

按《武昌府志》：“胡富，字近山，世居东关。为人恬淡寡营，
与物无竞，惟爱邵康节《焚香吟》，口诵不绝，并绘其像
与其吟刊布于世。有抱病无医者，常制药饵以济之。
闲有殁而不能殓者，经营其棺槥。曾于随州店次拾
遗金二十馀两还其主。其人感泣，割金以谢弗受。生
平懿行，大率类此。孙鸣皋，登庚戌科进士，里人原其”
祖德焉。